Kuolemattomien kaarti

Kuolemattomien kaarti () on Steph Swainstonin vuonna 2004 ilmestynyt esikoisromaani. Teos ilmestyi suomeksi vuonna 2010 Liken kustantamana. Suomentaja on Hannu Tervaharju. Teos oli Suomessa ehdokkaana Tähtifantasia-palkinnon saajaksi.

 Vastaanotto 

Romaania on verrattu Angela Carterin, Roger Zelaznyn, M. John Harrisonin, Michael Moorcockin, Mary Gentlen ja China Miévillen teoksiin.

SF Siten Martin Lewisin mielestä kirjan juoni olisi hyötynyt sadasta lisäsivusta. Saman sivuston arvostelijan Rich Hortonin mielestä kirja on kiinnostava, mutta ei toimi kokonaisuutena. Kieli on välillä kömpelöä ja juoni sekava. Siirroksen maailma on kuitenkin kuvattu kiehtovasti.

Tähtivaeltaja-lehden Kimmo Lehtonen kertoi Swainstonin ottavan huomioon köyhyyden, eriarvoisuuden ja rasismin, jotka fantasiatarinoissa usein sivuutetaan. Sarjan ensimmäinen osa ei silti kohoa erityisen erikoislaatuiseksi kokemukseksi.Lehtonen, Kimmo: Kutzpah. Tähtivaeltaja 4/2005. Saman lehden kriitikon Tiina Raevaaran mukaan jotkut teoksen osista tuntuvat liian irrallisilta ja näyttämisenhaluisilta. Keskeisten konfliktien ja teemojen käsittely on kuitenkin hyvää.Raevaara, Tiina: Kuolemattomien kaarti. Tähtivaeltaja 3/2010. Kriitikko Toni Jerrman kirjoitti Helsingin Sanomissa kirjan edustavan aikuislukijoille suunnattua fantasiaa. Mukaansatempaava romaani käsittelee ”ihmisten heikkoutta, valtapelien armottomuutta ja sodan julmuutta.” Siirros on kuin irvokas, huumehoureinen muunnelma Lewis Carrollin Ihmemaasta.

 Lähteet 

 Aiheesta muualla 
 Rick Kleffel: The Year of Our War. Agony Column 2003.
 Iain Emsley: The Year of Our War. Sfrevu.com 15.4.2004. 
 John Toon: The Year of Our War. Infinity plus 4.9.2004. 
 Thomas M. Wagner: The Year of Our War. SF Reviews.net 2005. 

Luokka:Brittiläiset romaanit
Luokka:Fantasiaromaanit
Luokka:Vuoden 2004 kirjat